proxectonos/corpus_dominio_legal_administrativo_tmp huggingface dataset:
RESOLUCIÓN do 19 de abril de 2007 pola que se convoca un curso sobre documentación de condutores e vehículos estranxeiros.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 26/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso sobre documentación de condutores e vehículos estranxeiros, que deberá desenvolverse conforme as seguintes bases:
Obxectivos.
-Dotar os membros das forzas e corpos de seguridade dos coñecementos fundamentais en materia documental (formato, medidas de seguridade, validez, etc.), profundizando nos relacionados coa condución e circulación de vehículos de motor e como complemento ás actividades relacionadas coa vixilancia do tráfico e o control policial.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de maio, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase os días 14, 15 e 16 de maio en horario das 9.30 ás 14.00 e das 15.30 ás 19.00 horas, excepto o día 16 que será das 9.30 ás 13.30 horas.
Contido.
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
Relación de admitidos.
A relación de admitidos farase pública o día 10 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no Concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 19 de abril de 2007.
Carlos Suárez-Mira Rodríguez
Director xeral da Academia Galega de
Seguridade Pública
RESOLUCIÓN conxunta do 12 de abril de 2007, do Instituto Galego de Consumo e da Consellería de Educación e Ordenación Universitaria, pola que se publica a relación dos premios da fase autonómica do concurso sobre consumo responsable Consumópolis 2.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/04/2007

Por Resolución conxunta do 4 de xaneiro de 2007 (DOG nº 19, do 26 de xaneiro), convocouse a fase
autonómica do concurso de premios sobre consumo responsable Consumópolis 2. Vista a proposta do xurado relativa á selección dos traballos presentados, efectuada segundo o disposto na base oitava, polo xurado mencionado na base quinta da citada resolución conxunta, procede a súa publicación de conformidade con esta. Na súa virtude,
RESOLVEMOS:
Facer pública a relación dos premios concedidos na fase autonómica do concurso sobre consumo responsable Consumópolis 2 que se relacionan no anexo desta resolución conxunta, facendo constar que os clasificados en primeiro lugar en cada unha das categorías representarán a comunidade autónoma na fase estatal do concurso.
Santiago de Compostela, 12 de abril de 2007.
Emilio Nogueira MoureLaura Elena Sánchez Piñón
Presidente do InstitutoConselleira de Educación
Galego de Consumoe Ordenación Universitaria
ANEXO
* 3º ciclo de educación primaria:
1º premio dotado con 1.000 euros e diploma: CEP Doctor Fleming.
Localidade: Vigo (Pontevedra).
Alcume do equipo: Sincamil.
Nome da campaña: Academia Sincamil.
2º premio dotado con 600 euros e diploma: deserto.
3º premio dotado con 300 euros e diploma: deserto.
* 1º ciclo de educación secundaria obrigatoria:
1º premio dotado con 1.000 euros e diploma: IES O Couto.
Localidade: Ourense.
Alcume do equipo: Reciclones.
Nome da campaña: A que esperas? Ponte un R.
2º premio dotado con 600 euros e diploma: IES O Couto.
Localidade: Ourense.
Alcume do equipo: Neutrones.
Nome da campaña: Vive consumista, morre consumido.
3º premio dotado con 300 euros e diploma: IES O Couto.
Localidade: Ourense.
Alcume do equipo: Rockmaster.
Nome da campaña: Ata cando?
* 2º ciclo de educación secundaria obrigatoria:
1º premio dotado con 1.000 euros e diploma: deserto.
2º premio dotado con 600 euros e diploma: IES San Rosendo.
Localidade: Mondoñedo (Lugo).
Alcume do equipo: Quescastañas.
Nome da campaña: ¡Actúa xa!
3º premio dotado con 300 euros e diploma: deserto.
ORDE do 17 de abril de 2007 pola que se nomea vogal representante da Comunidade Autónoma de Galicia, no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 25/04/2007

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás
comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no consello de administración é polo que, ao abeiro do disposto no devandito artigo 40 da Lei 27/1992, e, en canto órgano competente,
DISPOÑO:
Nomear, como vogal do Consello de Administración da Autoridade Portuaria de Vilagarcía de Arousa e a súa ría, en representación da Xunta de Galicia, a Amado Enrique Martínez Pedrosa.
Santiago de Compostela, 17 de abril de 2007.
Carmen Gallego Calvar
Conselleira de Pesca e Asuntos Marítimos
ORDE do 17 de abril de 2007 pola que se nomea vogal representante da Comunidade Autónoma de Galicia, no Consello de Administración da Autoridade Portuaria da Coruña.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 25/04/2007

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das
administracións públicas e entidades e organismos representados no consello de administración é polo que, ao abeiro do disposto no devandito artigo 40 da Lei 27/1992, e, en canto órgano competente,
DISPOÑO:
Nomear, como vogal do Consello de Administración da Autoridade Portuaria da Coruña, en representación da Xunta de Galicia, a Antonio García Elorriaga.
Santiago de Compostela, 17 de abril de 2007.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 17 de abril de 2007 pola que se dispón o cesamento de vogais dos consellos de administración das autoridades portuarias da Coruña e de Vilagarcía de Arousa e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 25/04/2007

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no consello de administración polo que, ao abeiro do disposto no artigo 40 da Lei 27/1992, e, en canto órgano competente,
DISPOÑO:
O cesamento de Franciso Nicolás Fernández Cortés como vogal dos consellos de administración das autoridades portuarias da Coruña e de Vilagarcía de Arousa e a súa ría, agradecéndolle os servizos prestados.
Santiago de Compostela, 17 de abril de 2007.
Carmen Gallego Calvar
Conselleira de Pesca e Asuntos Marítimos
ORDE do 17 de abril de 2007 pola que se modifica a do 16 de novembro de 2006, incrementando o importe existente para a concesión de axudas para paliar os danos causados nas explotacións marisqueiras e na industria da conserva polas inundacións acaecidas no pasado mes de outubro en Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 25/04/2007

Artigo único.
Primeiro.-Increméntase o importe da contía máxima das que se concederán ao abeiro da Orde do 16 de novembro de 2006 (Diario Oficial de Galicia do día 17 de novembro) en un millon catrocentos corenta e cinco mil oitocentos euros (1.445.800 euros), con cargo ás seguintes aplicacións orzamentarias dos orzamentos da Comunidade Autónoma de Galicia para 2007:
-14.01.722 A.481.0: trescentos oitenta mil euros (380.000 euros).
-14.01.722.A.781.0: un millón sesenta e cinco mil oitocentos euros (1.065.800 euros).
Segundo.-Esta modificación non afecta o prazo establecido na Orde do 16 de novembro de 2006 así como na do 28 de decembro que modifica a anterior, respecto á presentación das solicitudes, non procedendo polo tanto a apertura dun novo prazo.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de abril de 2007.
Carmen Gallego Calvar
Conselleira de Pesca e Asuntos Marítimos
RESOLUCIÓN do 27 de marzo de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no último cuadrimestre do ano 2006.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/04/2007

Para os efectos previstos no artigo 11 da Lei 4/2006, do 30 de xuño, de transparencia e boas
prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por este organismo autónomo no último cuadrimestre do ano 2006 e que se relacionan no anexo a esta resolución.
Santiago de Compostela, 27 de marzo de 2007.
Antonio Izquierdo Escribano
Director da Escola Galega de Administración Pública
ANEXO
Asinantes
Obxecto
Data da sinatura
Achega total da
EGAP
Anualidade
2006
Escola Galega de Administración Pública, e Universidade de Santiago de Compostela
Actividades formativas do persoal de administración e servizos da universidade
27-10-2006
39.941,85
39.941,85
Escola Galega de Administración Pública, e Universidade de Vigo
Actividades formativas do persoal de administración e servizos da universidade
27-10-2006
19.970,00
19.970,00
Escola Galega de Administración Pública, e Universidade da Coruña
Actividades formativas do persoal de administración e servizos da universidade
27-10-2006
19.970,00
19.970,00
Escola Galega de Administración Pública, e Fundación Universidade da Coruña
Desenvolvemento dun proxecto de detección de necesidades formativas e de formación de técnicos especializados en estranxeiría nas administracións públicas
31-10-2006
53.300,00
53.300,00
Escola Galega de Administración Pública e Concello de Lugo
Actividades formativas de interese común para ambas as dúas institucións
22-11-2006
12.000,00
12.000,00
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 4 de abril de 2007 pola que se convocan dous cursos básicos de auxiliares de policía local.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 13/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración de dous cursos básicos de auxiliares de policía local, que deberán desenvolverse conforme as seguintes bases:
Obxectivos.
Os cursos teñen por obxectivo dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Destinatarios.
1. Persoal seleccionado ou proposto previamente polos concellos que poida prestar servizo como auxiliar de policía local de forma temporal.
2. Interesados a titulo particular en participar no citado curso con vistas a poder ser contratados como auxiliar de policía local por calquera dos concellos de Galicia.
Inscrición.
A inscrición dos participantes será totalmente gratuíta.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade Pública no cal figure a lista de persoas que van ser contratadas como auxiliares de policía local, para efectuar a correspondente reserva de praza para a realización do devandito curso.
2. No caso dos particulares interesados en facer este curso, deberán achegar unha solicitude dirixida ao director xeral da Academia Galega de Seguridade Pública, facendo constar os motivos por que solicitan a súa participación.
3. O prazo para a remisión de escritos rematará o día 30 de abril para o primeiro curso e o día 21 de maio para o segundo.
4. Os escritos deberán enviarse á Academia Galega de Seguridade Pública: avenida Cultura, s/n, 36680 A Estrada (fax: 986 59 00 28).
Contido e duración.
Os cursos celebraranse en sesións de mañá e tarde, de luns a venres, e neles trataranse entre outras as seguintes materias:
-Intervención policial.
-Tráfico e seguranza viaria.
-Policía administrativa.
-Primeiros auxilios.
-Dereito penal.
-Dereito procesual-penal.
Os cursos terán unha duración de 5 días, cun total de 40 horas lectivas.
Lugar.
Os cursos desenvolveranse na sede da Academia Galega de Seguridade Pública, sito na avenida da Cultura, s/n, 36680 A Estrada.
Datas.
Os cursos desenvolveranse nas seguintes datas:
1º curso: do 7 ao 11 de maio.
2º curso: do 28 de maio ao 1 de xuño.
O horario dos cursos será das 10.00 ás 14.00 horas e das 16.00 ás 20.00 horas.
Certificado.
Para obter o correspondente diploma será requisito indispensable a asistencia continuada ao curso, así como a participación activa en todas as súas actividades.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 4 de abril de 2007.
Carlos Suárez-Mira Rodríguez
Director xeral da Academia Galega
de Seguridade Pública
ORDE do 14 de marzo de 2007 pola que se determina o órgano suplente do director do Instituto Tecnolóxico para o Control do Medio Mariño de Galicia (Intecmar).
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 02/04/2007

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 5 a súa estrutura orgánica, correspondéndolle ao seu director, segundo o artigo 8, as funcións de dirección e xestión.
Mediante o Decreto 41/2005, do 17 de febreiro, aprobouse o Regulamento do Instituto Tecnolóxico para o Control do Medio Mariño de Galicia. De conformidade co seu artigo 10, e no non previsto no citado decreto será de aplicación o réxime establecido con carácter xeral na lexislación sobre procedemento administrativo.
Nas normas de atribución de competencias contidas nas citadas disposicións non se prevé expresamente o suplente do director do Instituto Tecnolóxico para o Control do Medio Mariño de Galicia para que o substitúa temporalmente naqueles supostos de vacante, ausencia ou enfermidade, co obxecto de que non se produzan paralizacións nas funcións encomendadas.
Polo exposto, e de conformidade co establecido no artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo 1º.-No caso de vacante, ausencia ou enfermidade, o director do Instituto Tecnolóxico para o Control do Medio Mariño de Galicia terá como suplente, para o exercicio de todas as súas facultades, o subdirector deste, tal e como se aprobou na xuntanza do Consello de Administración do referido instituto, que tivo lugar o día 13 de marzo de 2007.
Artigo 2º.-A suplencia non supón cesión da titularidade das competencias nin a súa alteración.
Artigo 3º.-Toda a documentación administrativa que se formalice ao abeiro desta orde deberá facer constar expresamente tal circunstancia.
Disposición derradeira
Esta orde notificaráselles ao subdirector designado suplente, ás distintas unidades administrativas do aludido instituto e á Secretaría Xeral da Consellería de Pesca e Asuntos Marítimos para o seu traslado ás dependencias administrativas que teñan relación ou colaboren dalgún xeito con tal instituto.
Santiago de Compostela, 14 de marzo de 2007.
Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Orde do 21 de febreiro de 2007 pola que se regula a organización, funcionamento e xestión do servizo de comedor escolar nos centros docentes públicos non universitarios dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 03/04/2007

Na páxina 3.230, artigo 7.5º onde di: «Alumnado en situación socioeconómica desfavorable ou que teña unha discapacidade igual ou superior ao 33%, acreditado con informe da asistenta social do concello que corresponda», debe dicir: «Alumnado en situación socioeconómica desfavorable ou que teña unha discapacidade igual ou superior ao 33%, acreditado con informe do traballador ou da traballadora social do concello que corresponda».
DECRETO 57/2007, do 6 de marzo, polo que se dispón o cesamento de membros do Consello Económico e Social de Galicia.
PRESIDENCIA — II. AUTORIDADES E PERSOAL — 02/04/2007

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do seu Regulamento de réxime interno (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia, Albino Prada Blanco, en representación da Universidade de Vigo.
Santiago de Compostela, seis de marzo de dous mil sete.
Emilio Pérez Touriño
Presidente
DECRETO 58/2007, do 6 de marzo, polo que se dispón o nomeamento de membros do Consello Económico e Social de Galicia.
PRESIDENCIA — II. AUTORIDADES E PERSOAL — 02/04/2007

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do seu Regulamento de réxime interno (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro titular do Consello Económico e Social de Galicia a Santiago Lago Peñas, en representación da Universidade de Vigo.
Santiago de Compostela, seis de marzo de dous mil sete.
Emilio Pérez Touriño
Presidente
CORRECCIÓN de erros.-Orde do 27 de marzo de 2007 pola que se determinan os servizos mínimos dirixidos a garantir os servizos esenciais que conforman a sanidade no ámbito da Comunidade Autónoma de Galicia, durante a folga que terá lugar desde as 8.00 horas do día 29 ás 8.00 horas do día 30 de marzo de 2007, que afectará todos os centros sanitarios do Servizo Galego de Saúde, das categorías de persoal sanitario pertencente aos grupos de clasificación C e D, e das categorías de persoal de xestión e servizos dos grupos de clasificación A, B, C, D e E, convocada polas organizacións sindicais CC.OO., CIG, CSI-CSIF, UGT e SAE.
CONSELLERÍA DE SANIDADE — III. OUTRAS DISPOSICIÓNS — 04/04/2007

Advertidos erros na Orde do 27 de marzo de 2007, publicada no DOG nº 63, do xoves 29 de marzo de 2007, cómpre facer as seguintes correccións:
Na páxina 5.095, no artigo 1º, na epígrafe de Persoal non sanitario, grupos A, B, C, D, E de atención especializada e atención primaria: punto VII, onde di: «Servizo de lavandaría e lenzaría: ata o 50% dos efectivos en cada quenda», debe dicir: «Servizo de lavandaría e lenzaría: un número equivalente aos domingos e festivos ou ata o 50% dos efectivos da quenda».
No remate da mesma páxina do DOG, antes do lugar, data e sinatura, deben engadirse os artigos 2, 3, 4 e 5 e a disposición derradeira, coa seguinte redacción:
«Artigo 2º.-A designación nominal, que deberá recaer nos profesionais de xeito rotatorio, será determinada polo director-xerente do centro e notificada aos profesionais designados.
O profesional designado como servizo mínimo, que desexe exercer o seu dereito a folga, poderá solicitar a substitución da súa designación por outro profesional que voluntariamente acepte o cambio de maneira expresa.
Artigo 3º.-Os paros e alteracións no traballo por parte do persoal necesario para o mantemento dos servizos mínimos determinados no anexo, así como os expostos nos taboleiros de anuncios de cada centro, serán considerados ilegais para os efectos do establecido no artigo 16.1º do Real decreto lei 17/1977, do 4 de marzo (BOE nº 58, do 9 de marzo).
Artigo 4º.-O disposto nos artigos anteriores non significará ningún tipo de limitación dos dereitos que a normativa reguladora da folga lle recoñece
ao persoal nesta situación, nin tampouco sobre a tramitación e efectos das peticións que a motiven.
Artigo 5º.-Sen prexuízo do que establecen os artigos anteriores, deberanse observar as normas legais e regulamentarias vixentes en materia de garantías dos usuarios dos establecementos sanitarios.
Disposición derradeira
Esta orde entrará en vigor o mesmo día da súa publicación no Diario Oficial de Galicia.».
RESOLUCIÓN do 28 de marzo de 2007 pola que se convoca un seminario sobre a policía como testemuña.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 04/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a celebración dun seminario sobre a policía como testemuña, que deberá desenvolverse conforme as seguintes bases:
Obxectivos.
-Saber cales son os aspectos que se deben ter en conta na comparecencia en xulgados e tribunais na calidade de testemuña ou perito.
-Saber como debe facerse a preparación previa desta comparecencia así como o desenvolvemento desta diante do xulgado ou tribunal, para que resulte eficaz e profesionalmente completa.
Destinatarios.
O seminario vai dirixido aos membros das forzas e corpos de seguridade.
Inscrición e admisión.
A inscrición dos participantes será totalmente gratuíta. A admisión realizarase por rigorosa orde de entrada de solicitudes no rexistro da Academia Galega de Seguridade Pública.
Prazas.
80 prazas.
Solicitudes.
1. O persoal que desexe participar neste seminario deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de abril de 2007, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada (986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario realizarase o día 26 de abril.
O horario será das 9.30 ás 14.00 e das 15.30 ás 19.00 horas, cunha duración de 8 horas lectivas.
Contido.
1. Preparación previa da comparecencia como testemuña ou perito.
2. Aspectos que se deben ter en conta na declaración en sede xudicial.
3. Valoración actitudinal da linguaxe verbal, da imaxe como policía e da calidade técnica e profesional das declaracións.
Relación de admitidos.
A relación de admitidos farase publica o día 24 de abril a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono: 986 59 02 41.
Lugar.
O seminario desenvolverase na Academia Galega de Seguridade Pública, sita na Avenida da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 28 de marzo de 2007.
Carlos Suárez-Mira Rodríguez
Director xeral da Academia Galega de Seguridade
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 23 de marzo de 2007 pola que se regulan os servizos e adxudicación de estadías nas residencias de tempo libre dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/04/2007

Advertido erro de clasificación da devandita orde, publicada na páxina 5.241 e seguintes do DOG
número 65, do pasado luns 2 de abril, polo cal foi publicada en IV. OPOSICIÓNS E CONCURSOS, cómpre corrixir a súa clasificación para situala en III. OUTRAS DISPOSICIÓNS.
RESOLUCIÓN do 9 de marzo de 2007, da Secretaría Xeral de Emigración, pola que se fan públicos os convenios de colaboración previstos no artigo 3.1º c) do texto refundido da Lei de contratos das administracións públicas, asinados no último cuadrimestre do ano 2006, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/04/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas subscritos pola Secretaría Xeral de Emigración no último cuadrimestre do ano 2006, que se relacionan no anexo a esta resolución.
Santiago de Compostela, 9 de marzo de 2007.
Manuel Luís Rodríguez González
Secretario xeral de Emigración
ANEXO
Asinantes: Secretaría Xeral de Emigración e Concello da Estrada.
Obxecto: realización de actividades culturais con motivo do 91º aniversario da Sociedad Hijos del Ayuntamiento de A Estrada.
Data de sinatura: 21-9-2006.
Achega da Xunta de Galicia: 20.000 A.
Asinantes: Secretaría Xeral de Emigración e Universidade de Santiago de Compostela.
Obxecto: realización dun estudo do fenómeno da inmigración en Galicia.
Data de sinatura: 30-10-2006.
Achega da Xunta de Galicia: 30.000 A.
RESOLUCIÓN do 28 de febreiro de 2007, da Dirección Xeral de Relacións Laborais, pola que se dispón o rexistro e a publicación, no Diario Oficial de Galicia, do acordo da comisión mixta do convenio colectivo galego de editoriais, relativo á aprobación da táboa salarial para o ano 2007.
CONSELLERÍA DE TRABALLO — III. OUTRAS DISPOSICIÓNS — 10/04/2007

Visto o acordo subscrito o 26 de xaneiro de 2007, pola comisión mixta paritaria do convenio colectivo galego de editoriais, relativo á aprobación da táboa salarial para o ano 2007, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 28 de febreiro de 2007.
Pilar Cancela Rodríguez
Directora xeral de Relacións Laborais
ANEXO
Convenio colectivo galego de editoriais
En Vigo, na sede da Asociación Galega de Editores sendo as 10.30 horas do día 26 de xaneiro de 2007,
coa asistencia de Pilar Sampil Sánchez e Carlos del Pulgar Sabín, en representación da Asociación Galega de Editores e de Fernando Fernández González e Jesús Costa Argibay, en representación do sindicato Confederación Intersindical Galega (CIG), celébrase a reunión da comisión mixta paritaria do convenio galego de editoriais coa seguinte orde do día:
1º Táboa salarial ano 2007.
Adóptanse os seguintes acordos:
1º Táboa salarial ano 2007.
Salario base de convenio.
Durante o período comprendido entre o 1 de xaneiro e o 31 de decembro de 2007 o salario base de convenio será de 13,6011 euros por día e punto de cualificación, o que supón un aumento salarial do 2% con respecto ao vixente no ano 2006.
Complemento lineal do convenio.
Para o período comprendido entre o 1 de xaneiro e o 31 de decembro de 2007 o importe do complemento lineal do convenio será de 3.836,51 euros anuais, o que supón un aumento do 2% con respecto ao vixente no ano 2006.
Xúntase, como anexo I, as táboas de salarios vixentes para este período para o persoal con retribución mensual e diaria.
O que en conformidade con esta acta asinamos en Vigo, 26 de xaneiro de 2007.
Pola organización sindical CIGPola Asociación Galega de Editores
Jesús Costa ArgibayPilar Sampil Sanchez
Fernando Fernández GonzálezCarlos del Pulgar Sánchez
RESOLUCIÓN do 21 de marzo de 2007, da Dirección Xeral de Ordenación e Innovación Educativa, pola que se procede a designar os membros e a facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional específica de grao superior correspondentes ao curso 2005-2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/04/2007

En virtude da autorización conferida pola disposición derradeira primeira da Orde do 15 de febreiro de 2007, pola que se convocan os premios extraordinarios de formación profesional específica de grao superior correspondentes ao curso 2005-2006, e de conformidade co establecido no artigo 7 desa orde, en relación coa composición do xurado de selección encargado da análise e valoración das solicitudes, esta dirección xeral
RESOLVE:
Primeiro.-Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional correspondentes ao curso 2005-2006 e facer pública a súa composición que é a que figura no anexo a esta resolución.
Segundo.-Por proposta do xurado de selección poderanse designar os especialistas necesarios para que asesoren o xurado de selección na valoración dos méritos dos aspirantes.
Terceiro.-Esta resolución entrará en vigor o mesmo día da súa publicación.
Santiago de Compostela, 21 de marzo de 2007.
María José Pérez Mariño
Directora xeral de Ordenación e Innovación
Educativa
ANEXO
Xurado de selección.
Presidente: José Graña Carrodeguas, subdirector xeral de Inspección, Avaliación e Calidade do Sistema Educativo en delegación da directora xeral de Ordenación e Innovación Educativa.
Membros:
Gonzalo Sanmartín Brey, xefe do Servizo de Avaliación e Calidade do Sistema Educativo.
Xosé María Cerviño Varela, xefe do Servizo de Formación Profesional.
Jesús Álvarez Marcote, inspector de educación.
Elisa Isabel Amoedo Barciela, inspectora de educación.
José Luis Vázquez Fernández, inspector de educación.
Carmen García Rodríguez, inspectora de educación.
Carlos Salvado Fernández, profesor de ensino secundario.
José Antonio Jardón Bahía, profesor de ensino secundario.
Margarita Pin Rodríguez, profesora de ensino secundario.
Carmén Rey Castro, profesora de ensino secundario.
Jesús Manuel Rodríguez Buján, profesor de ensino secundario.
Ana Isabel Campaña Collazo, profesora de ensino secundario.
Leopoldo Bahillo Varela, funcionario da Dirección Xeral de Ordenación e Innovación Educativa, que actuará como secretario.
CORRECCIÓN de erros.-Decreto 170/2006, do 14 de setembro, polo que se acepta a doazón de dúas embarcacións feitas a favor da Comunidade Autónoma de Galicia por parte da empresa Remolcadores Nosa Terra, S.A.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/04/2007

Advertidos erros no Decreto 170/2006, do 14 de setembro, publicado no Diario Oficial de Galicia nº 190, do luns, 2 de outubro de 2006, é necesario facer as oportunas correccións:
Na páxina 14.747, no artigo 1.2 onde di: «Embarcación modelo Delta do 1995 con dous motores yamaha de 70 cv: nº de bastidor do motor de babor 486301, e do motor de estribor 486305» debe dicir «Embarcación modelo Delta do 1995 con dous motores yamaha de 70 cv: nº de bastidor do motor de babor 486397, e do motor de estribor 486395».
RESOLUCIÓN do 4 de abril de 2007 pola que se convoca un curso de actualización na operativa da intervención policial.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 12/04/2007

Dentro das actividades programadas para o ano 2007 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso de actualización na operativa da intervención policial, que deberá desenvolverse conforme as seguintes bases:
Obxectivos.
-Ampliación de coñecementos sobre as últimas técnicas de intervención e actuación diante das distintas situacións problemáticas que se poidan producir no traballo e na función policial.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de abril de 2007, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 7, 8, 9, 10, 11, 14 e 15 de maio.
O horario será de 16.00 a 20.30 horas, cunha duración de 30 horas lectivas.
Contido.
Curso fundamentalmente práctico.
-Módulo I: técnicas básicas de intervención policial ante distintas situacións.
-Módulo II: prácticas de técnicas operativas de intervención policial.
Relación de admitidos.
A relación de admitidos farase publica o día 2 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el e a superación das correspondentes probas.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 4 de abril de 2007.
Carlos Suárez-Mira Rodríguez
Director xeral da Academia Galega
de Seguridade Pública
ORDE do 3 de abril de 2007 pola que se fai pública a ampliación do importe existente para a concesión de axudas destinadas á programación de cursos do Plan Nacional de Formación e Inserción Profesional na Comunidade Autónoma de Galicia para 2007, convocadas pola Orde do 21 de decembro de 2006.
CONSELLERÍA DE TRABALLO — III. OUTRAS DISPOSICIÓNS — 12/04/2007

A Orde do 21 de decembro de 2006 (DOG nº 248, do 28 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 21 de decembro de 2006, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 21 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323A.444.0 polo importe de 300.000,00. Cód. prox. 200214461.
16.03.323A.460.1 polo importe de 1.540.197,97. Cód. prox. 200214461.
16.03.323A.471.0 polo importe de 25.130,99. Cód. prox. 200114421.
16.03.323A.471.0 polo importe de 3.933.159,99. Cód. prox. 200214461.
16.03.323A.481.0 polo importe de 129.343,55. Cód. prox. 200114422.
16.03.323A.481.0 polo importe de 3.357.597,88. Cód. prox. 200214461.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 3 de abril de 2007.
Ricardo Jacinto Varela Sánchez
Conselleiro de Traballo
RESOLUCIÓN do 4 de abril de 2007 pola que se convoca un curso de especialización en transportes.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 12/04/2007

Dentro das actividades programadas para o ano 2007 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso de especialización en transportes, que deberá desenvolverse conforme as seguintes bases:
Obxectivos.
-Actualizar os membros das forzas e corpos de seguridade nos coñecementos e normativa necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de abril de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 7 de maio ao 25 de xuño (7, 14, 21 e 28 de maio e 4, 11, 18 e 25 de xuño)
das 10.00 ás 14.00 e das 16.00 ás 19.00 horas, excepto o día 25 de xuño que será das 9.00 ás 14.00 horas, cunha duración de 54 horas lectivas.
Contido.
-I. Ámbito e normativa de aplicación. Clasificación. Títulos habilitantes. Distintivos.
-II. Transporte de mercadorías perigosas.
-III. Aparello de control tacógrafo. Tempos de condución e descanso.
-IV. Prestación de servizos: transporte escolar, mercadorías perecedoiras, taxis, etc.
-V. Práctica de inspección e procedemento sancionador. Documentos de control.
Relación de admitidos.
A relación de admitidos farase pública o día 2 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 4 de abril de 2007.
Carlos Suárez-Mira Rodríguez
Director xeral da Academia Galega
de Seguridade Pública
RESOLUCIÓN do 5 de marzo de 2007, da Dirección Xeral de Patrimonio Cultural, pola que se inscribe a Asociación Alaricana de Amigos do Camiño de Santiago (Allariz) no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 12/04/2007

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Alaricana de Amigos do Camiño de Santiago (Allariz), do 22 de febreiro de 2007.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Alaricana de Amigos do Camiño de Santiago (Allariz) quede inscrita no Rexistro de Entidades de Promoción do Camiño de Santiago co número 170.
Santiago de Compostela, 5 de marzo de 2007.
Felipe Arias Vilas
Director xeral de Patrimonio Cultural
RESOLUCIÓN do 30 de marzo de 2007, da Dirección Xeral de Ordenación e Innovación Educativa, pola que se fai público o resultado do sorteo a que se refire o artigo 34 da Orde do 17 de marzo de 2007 pola que se regula o procedemento para a admisión do alumnado no segundo ciclo de educación infantil, educación primaria, educación secundaria obrigatoria e bacharelato en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2007

En cumprimento do disposto na disposición transitoria da Orde do 17 de marzo de 2007 pola que se regula o procedemento para a admisión do alumnado no segundo ciclo de educación infantil, educación primaria, educación secundaria obrigatoria e bacharelato en centros docentes sostidos con fondos públicos (DOG nº 55, do 19 de marzo), que establece a data do 30 de marzo de 2007 como a do sorteo público previsto no artigo 34 da devandita orde, na sala A da Consellería de Educación e Ordenación Universitaria, edificio administrativo San Caetano, en Santiago de Compostela, e baixo a presidencia do titular da Subdirección Xeral de Centros, con esa data tivo lugar o sorteo a que alude a citada disposición transitoria.
Conforme o resultado do sorteo, as dúas letras de prioridade que afectan o primeiro e, de ser o caso, o segundo apelido, para os efectos de resolución do desempate da puntuación final na orde de admisión do alumnado no segundo ciclo de educación infantil, educación primaria, educación secundaria
obrigatoria e bacharelato en centros docentes sostidos con fondos públicos correspondente ao ano 2007, serán as letras F e G.
Santiago de Compostela, 30 de marzo de 2007.
María José Pérez Mariño
Directora xeral de Ordenación e
Innovación Educativa
DECRETO 63/2007, do 22 de marzo, polo que se acorda a aceptación da cesión, a título gratuíto, da propiedade dun inmoble titularidade do Concello do Porriño, sito na urbanización El Sol, rúa O Pinar.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/04/2007

Con data do 21 de agosto de 2006 o Pleno do Concello do Porriño acordou a cesión en propiedade, a título gratuíto, dunha parcela da súa titularidade situada na urbanización El Sol, na rúa O Pinar.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia na súa reunión do vinte e dous de marzo de dous mil sete,
DISPOÑO:
Artigo 1º
Acéptase a cesión, a título gratuíto e nos termos establecidos no acordo de cesión, feita polo Concello do Porriño, do terreo que se describe como segue:
Planta baixa da fase B bloque II da Urbanización El Sol, no cuarteirón 4-C do plan parcial da alarga da vila do Porriño, actualmente rúa O Pinar, 7. Mide oitenta e nove metros con quince decímetros cadrados e está situada sensiblemente enriba do elemento tres. Linda ao sur con rúa de nova apertura; norte patio; leste elemento seis, e oeste portal dous e escaleira.
Parcela inscrita no Rexistro da Propiedade de Tui co número 25.577, no tomo 873, libro 165, folio 162.
Artigo 2º.
O destino do inmoble será a posta en marcha dunha unidade terapéutica especializada en enfermidades de Alzheimer.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo
todos os trámites necesarios para a efectividade deste decreto.
Santiago de Compostela, vinte e dous de marzo de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda